CELEX: 62008CN0541
Language: el
Date: 2008-12-04 00:00:00
Title: Υπόθεση C-541/08: Αίτηση για την έκδοση προδικαστικής αποφάσεως, την οποία υπέβαλε το Oberster Gerichtshof (Aυστρία) στις  4 Δεκεμβρίου 2008 — Fokus Invest AG κατά Finanzierungsberatung-Immobilientreuhand und Anlageberatung GmbH (FIAG)

7.3.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 55/8
            
         Αίτηση για την έκδοση προδικαστικής αποφάσεως, την οποία υπέβαλε το Oberster Gerichtshof (Aυστρία) στις 4 Δεκεμβρίου 2008 — Fokus Invest AG κατά Finanzierungsberatung-Immobilientreuhand und Anlageberatung GmbH (FIAG)
   (Υπόθεση C-541/08)
   (2009/C 55/13)
   Γλώσσα διαδικασίας: η γερμανική
   Αιτούν δικαστήριο
   Oberster Gerichtshof
   Διάδικοι στην υπόθεση της κύριας δίκης
   
      Αναιρεσείουσα: Fokus Invest AG
   
      Αναιρεσίβλητη: Finanzierungsberatung-Immobilientreuhand und Anlageberatung GmbH (FIAG)
   Προδικαστικά ερωτήματα
   
               1)
            
            
               Πρέπει να ερμηνευθεί το άρθρο 25 του παραρτήματος Ι της Συμφωνίας για την ελεύθερη κυκλοφορία των προσώπων μεταξύ, αφενός, της Ευρωπαϊκής Κοινότητας και των κρατών μελών της και, αφετέρου, της Ελβετικής Συνομοσπονδίας (1) (Συμφ. ΕΚ-Ελβετίας του 2002), υπό την έννοια ότι η επιβαλλόμενη εξομοίωση προς τους ημεδαπούς, όσον αφορά την απόκτηση ακινήτων, ισχύει αποκλειστικά και μόνο για τα φυσικά πρόσωπα και όχι για τις εταιρίες;
            
         
               2)
            
            
               Σε περίπτωση καταφατικής απαντήσεως στο πρώτο ερώτημα:
               Αποτελούν οι διατάξεις του Wiener Ausländergrunderwerbsgesetz (νόμου της Βιέννης για την απόκτηση ακινήτων από αλλοδαπούς, στο εξής: WrAuslGEG), οι οποίες απαιτούν, για την απόκτηση ακινήτων από αλλοδαπές εταιρίες, κατά την έννοια του άρθρου 2, σημείο 3, του WrAuslGEG, την προσκόμιση βεβαιώσεως περί εξαιρέσεως από την υποχρέωση αδείας (άρθρο 5, παράγραφος 4, του WrAuslGEG, άρθρο 3, σημείο 3, του WrAuslGEG), επιτρεπτό κατά το άρθρο 57, παράγραφος 1, ΕΚ περιορισμό της ελεύθερης κίνησης κεφαλαίων (άρθρο 56 ΕΚ) έναντι της Ελβετίας ως τρίτης χώρας;
            
         
      (1)  ΕΕ 2002, L 114, σ. 6.